[{"text_idx": "#000001", "text": "2. Totlalnantzin ouicayotl noihqui ca totlacamecayo inouicayo, mah titetzicoah uan ximocualnemilican tlen titlachiuaticateh tlalicpac, mah tihiyotemican uan ximonehnemican yecohtli tla tinemiznequih totlalicpac zatepan. Xiontlamican totlalpolouiliztli."}, {"text_idx": "#000002", "text": "3.Yopanoqueh cempoual uan mahtlactli xiuimeh, ica nin cauitl ocachi otiquixtiliqueh totlalnan iaxcauan. Mexico panotica ocachi ouicayotl, quipia ueyi cuautlalpan auh noihqui momoztla ocachi motlalpoloua."}, {"text_idx": "#000003", "text": "4. Nochi totlalpan, Mexico ce ouican tla titzahtzih ipal totlalnan intlanauatiliz, tla tipaleuiznequih totlalnan, tla titlalpixqueh, tla titemanahuianqueh. Zan achi nauatiltin paleuiticateh totlalnan.Ticpiah miec ichtequiqueh tecpanihtic. Zan quinequih tomin. Ahmo cualli teyacanqueh techteyacanticateh. Ahmo quimatih tlen melauac monequi totlalnantzin, ahmo quimatih tlen melauac monequi totlacamecayo."}, {"text_idx": "#000004", "text": "5. Totlalnantzin tolinizcayotl noihqui totepahtiliz uan nochi anauac ouicayotl. Quihtoa \u2018Instituto Nacional de la Salud\u2019: cehcen xiuimeh miquiticateh chicoacexiquipilli mexico tlacameh tlazolehecameh ipanpa."}, {"text_idx": "#000005", "text": "6. Ye oquilui \u2018Organizacio\u0301n Mundial de la Salu\u0301d\u2019: COVID-19 ueyi cocoliztli omotlacati ipanpa tlen totlacamecayomeh tlachiuaticateh tlalicpac."}, {"text_idx": "#000006", "text": "7.Ica totlalnan itoliniliz, nochi tlamantin yolcameh, xiuimeh, cuautlalpan, ouicanticateh noihqui. Queman 2019 xiuitl, \u2018Senado de la Repu\u0301blica\u2019 oquinotzaya \u2018Ejecutivo Federal\u2019: \u201dXimotenehua, ximocuiloua ce nauatilli canin tiquixmati totlalnan ouicayotl, uan xichiua nauatiltin tlen mocaualtia tlazolehecameh, ximocentoca \u2018Ley General de Cambio Clima\u0301tico, el acuerdo de Pari\u0301s uan Ley de Transicio\u0301n Energe\u0301tica\u2019."}, {"text_idx": "#000007", "text": "8. Miec Cetiliztin, tlamatqueh, temachtiqueh, tlalpixqueh uan maceualtin ye noihqui omoteneuacan totlanotzaliz. Queman titeneuah totlalnantzin itoliniliz, noihqui melauac tiquixtlauizqueh tonauatiltin, inin toyecnemilizuan nauatiltin, ueliz tiouicanquixtiqueh nochi tlacameh tlalicpac, tinemizqueh chipauac tlalpan, cenpaqui tlalli, inin oquihto \u2018Consejo de Derechos Humanos de la ONU\u2019 ye ce xiuitl."}, {"text_idx": "#000009", "text": "10. Tiyecyacanaz tocniuhyo itlachiualiz tlalicpac, titlacuiloceh ocachi cualli nahuatiltin, ticualxexelozqueh totomincayo, toaxcahuan, noihqui tipaleuizqueh ahquin techmanahuia, tiquizcaltizqueh totlalnan."}, {"text_idx": "#000012", "text": "13. Ica inin tlanotzaliz tiquihtoah: \u2018xitechcaqui Gobierno de Me\u0301xico, xitechcaqui nochi altepemeh tlen Mexico ihtic, ximoteneuacan totlalnantzin inouicayotl, ximochicauatia totlalpaleuiliztli, ximopaleuican ahquin temanaui totlalnan, tocuentlayotl."}, {"text_idx": "#000013", "text": "14. Ye tiahcicamatih, ticentilizqueh nochi tlacameh uan ciuameh, cecan titeneuazqueh totlalnantzin itoliniliz, ueliz toteyacanqueh ica \u2018gobierno\u2019 techcaquizqueh uan yecchiuah inin ohtli."}, {"text_idx": "#000014", "text": "15. Queman titlalia momachio tlanotzalizpan, ticentilizqueh toyaochiualiz, tiyecchiuaz tlen monemilia ica tonan itoliliniz, tixeliuizqueh tlen titlalquixtica, tipaleuizqueh totlalnan uan nochi toaltepemeh."}, {"text_idx": "#000016", "text": "17.Ipanpa, queman totlalnantzin nemi ouican, noihqui teuantin tinemizqueh ouican. \u00a1Ximopalehuican!\u00a1Ximotenehuacan totlanotzaliz!"}, {"text_idx": "#000017", "text": "Ximonemiliah totloctzinco: totlalnantzin iyecnemiliz. Hueliz tipatlazqueh tlen tichiuah tlalicpac, tipaleuizqueh topilhuan, toconehuan."}, {"text_idx": "#000019", "text": "Tiyecchihuazqueh tlen tichiuaticateh tlalicpac, titlamiznequi tlazoltlalpan, ahmo cuitlapan axixpan tinemiznequih. Tiohuicanquixtiliznequih totlalnantzin."}, {"text_idx": "#000021", "text": "Tipoztequiznequih axcahuaqueh ihuelitiuh, tichiuaznequih yancuic matlameh namohuian."}, {"text_idx": "#000023", "text": "Nochi tlen tichiuazqueh, tichiuazqueh ica tlacaxoxouhcayotl, ahmo ticualaniz, ahmo timotlaz, ahmo titlaueliz, zan paquiliztli tipatlazqueh totlalnantzin ohuican."}]